
ŠAKIŲ RAJONO SAVIVALDYBĖS  TARYBA

SPRENDIMAS

DĖL BENDRADARBIAVIMO SUTARTIES SUDARYMO 
2009 m. spalio 29 d. Nr.T-359
Šakiai

Savivaldybės taryba, vadovaudamasi savivaldybės tarybos 2004 m. sausio 29 d. sprendimu Nr.T-15 patvirtintos Sutarčių rengimo ir pasirašymo tvarkos 2.2.1 p., n u s p r e n d ž i a:
1. Pasirašyti bendradarbiavimo sutartį su Lietuvos Nacionaline Martyno Mažvydo biblioteka, įgyvendinant projektą „Interaktyvių elektroninių paslaugų, skirtų leidiniams ir publikacijoms užsakyti bei gauti  viešosiose bibliotekose, plėtra“. 
2. Pavesti savivaldybės merui pasirašyti pirmame sprendimo punkte minėtą sutartį.
Savivaldybės mero pavaduotojas,
pavaduojantis savivaldybės merą



Algimantas Damijonaitis
BENDRADARBIAVIMO ĮGYVENDINANT PROJEKTĄ „INTERAKTYVIŲ ELEKTRONINIŲ PASLAUGŲ, SKIRTŲ LEIDINIAMS IR PUBLIKACIJOMS UŽSAKYTI BEI GAUTI VIEŠOSIOSE BIBLIOTEKOSE, PLĖTRA“ 

SUTARTIS NR. TR –

Vilnius

2009 m. rugsėjo 00 d.

Mes, Lietuvos nacionalinė Martyno Mažvydo biblioteka (toliau – Nacionalinė biblioteka), įmonės kodas 290757560, atstovaujama generalinio direktoriaus Vytauto Gudaičio, veikiančio pagal įstaigos nuostatus, ir Šakių rajono savivaldybė (toliau – Savivaldybė), kodas 000000000, atstovaujama savivaldybės tarybos 2009 m. kovo 00 d. įgaliojimu Nr. 000000000 įgalioto pareigos Vardas Pavardė, kartu vadinami Šalimis, sudarėme šią bendradarbiavimo sutartį (toliau – Sutartis):
1. Sutarties dalykas

1.1. Šios sutarties dalykas yra Šalių bendradarbiavimas (bendra veikla ir įsipareigojimai) 2009–2011 metais įgyvendinant Ekonomikos augimo veiksmų programos 3 prioriteto „Informacinė visuomenė visiems“ įgyvendinimo priemonės „Elektroninės valdžios paslaugos“ projektą „Interaktyvių elektroninių paslaugų, skirtų leidiniams ir publikacijoms užsakyti bei gauti viešosiose bibliotekose, plėtra“ (toliau – Projektas), Šakių rajono savivaldybės gyventojams suteiksiantį galimybę interaktyviai naudotis elektroninėmis paslaugomis ir įgyvendinti savitarną užtikrinančias technologijas dokumentų išdavimo/grąžinimo procese. 
1.2. Šalių bendradarbiavimo sritys:

1.2.1. Viešojoje bibliotekoje (toliau – Biblioteka) savitarną užtikrinančios technologines įrangos (toliau – Techninė įranga) perdavimas (1 priedas), interaktyvių elektroninių paslaugų, skirtų leidiniams ir publikacijoms užsakyti bei gauti viešosiose bibliotekose programinės įrangos (toliau - Programinė įranga) periodinis atnaujinimas, integravimas su bibliotekos sistema.

1.2.2. Bibliotekos darbuotojų mokymas bei gyventojų mokymas ir skatinimas;

1.2.3. Projekto viešinimas;

2. Sutarties pagrindas

2.1 Ši Sutartis sudaryta remiantis Informacinės visuomenės plėtros komiteto prie Lietuvos Respublikos Vyriausybės, Viešosios įstaigos Centrinės projektų valdymo agentūros ir Lietuvos nacionalinės Martyno Mažvydo bibliotekos pasirašyta 2009 m. birželio 05 d. projekto "Interaktyvių elektroninių paslaugų, skirtų leidiniams ir publikacijoms užsakyti bei gauti viešosiose bibliotekose, plėtra" finansavimo ir administravimo sutartimi Nr. VP2-3.1-IVPKOl-V-01-009.
3. Nacionalinės bibliotekos pareigos

3.1  Nacionalinė biblioteka įsipareigoja:
3.1.1 suderinti su Savivaldybės Biblioteka, dalyvausiančia Projekte, kurioje bus įrengta Techninė įranga ir atnaujinama Programinė įranga, darbų atlikimo laiką ir įrangos įrengimo vietas;

3.1.2 neatlygintinai perduoti Savivaldybės Bibliotekai įrangą, kuri pateikiama Sutarties 1 priede;

3.1.3 užtikrinti Bibliotekai perduotos Techninės įrangos garantinį aptarnavimą visoje Lietuvos Respublikos teritorijoje;

3.1.4 apdrausti Techninę įrangą (išskyrus programinę įrangą) iki perdavimo neatlygintinai Savivaldybės nuosavybėn savarankiškosioms savivaldybių funkcijoms įgyvendinti  – Projektui įgyvendinti, momento, sutinkamai su Lietuvos Respublikos Vyriausybės 2001 m. sausio 5 d. nutarimu Nr.16 patvirtinta Valstybės turto perdavimo valdyti, naudoti ir disponuoti juo patikėjimo teise tvarka;

3.1.5 užtikrinti periodinį programinės įrangos atnaujinimą;

3.1.6 užtikrinti Savivaldybės Bibliotekos darbuotojų mokymą Projekto programoje numatyta apimtimi bei aprūpinimą mokymosi medžiaga;

3.1.7 įvairiais kanalais skleisti informaciją apie Savivaldybės Bibliotekos dalyvavimą Projekte.

4. Savivaldybės teisės ir pareigos 

4.1 Savivaldybė įsipareigoja:
4.1.1 priimti Techninę įrangą, pasirašant Perdavimo-priėmimo aktus;

4.1.2 užtikrinti 3.1.2 punktuose nurodyto turto atstatymą, jei jis būtų pavogtas, nepataisomai sugadintas ar kitaip prarastas per trejus metus nuo jo perdavimo Savivaldybės nuosavybėn momento;
4.1.3 užtikrinti Techninės įrangos perkėlimą į kitą Bibliotekos struktūrinį vienetą, jei tas, kuriame ji buvo įrengta arba (ir) pagerinta, būtų likviduojamas;

4.1.4 sudaryti sąlygas Bibliotekos darbuotojams dalyvauti Projekto mokymo programose ir rengiamuose seminaruose ir užtikrinti jų atvykimą skiriant jiems transportą arba transporto išlaidų kompensavimą bei finansuoti dienpinigius ir apgyvendinimo išlaidas;

4.1.5 sudaryti sąlygas Nacionalinės bibliotekos darbuotojams periodiškai atnaujinti programinę įrangą;

4.1.6 sudaryti sąlygas ir suteikti reikiamą paramą Bibliotekai, kad ji kartu su Nacionaline biblioteka galėtų tinkamai įgyvendinti Projektą;

4.1.7 Savivaldybės Biblioteka turi užtikrinti bent vieną iš Techninės įrangos apsaugos priemonių:
4.1.6.1 patalpas arba visą Biblioteką saugo sargas arba apsaugos darbuotojas;

4.1.6.2 patalpoje arba visoje Bibliotekoje įrengta signalizacija, prijungta prie centrinio saugos įmonės pulto arba siunčianti pranešimus apie įsilaužimą bibliotekos darbuotojams;

4.1.8 apdrausti Techninę įrangą savo lėšomis nuo Techninės įrangos perėjimo Savivaldybės nuosavybėn momento.

4.2 Savivaldybė turi teisę, siekiant užtikrinti veiksmingus su Projekto įgyvendinimu susijusius darbo procesus, Projekto įgyvendinimui ir priežiūrai savivaldybės lygmenyje sudaryti darbo grupę, į kurią įeitų Savivaldybės atsakingi asmenys, Bibliotekos direktorius ar jo deleguotas atstovas, kiti atsakingi Bibliotekos asmenys.

5. Kitos sąlygos

5.1 3.1.2 punkte minimas turtas nuosavybės teise priklauso valstybei ir yra patikėjimo teise valdomas Lietuvos nacionalinės Martyno Mažvydo bibliotekos iki perdavimo Savivaldybės nuosavybėn savarankiškosioms savivaldybių funkcijoms įgyvendinti Lietuvos Respublikos Vyriausybės nutarimu. 
5.2 Savivaldybė ir Biblioteka neturi teisės reikalauti mokesčio iš vartotojų už perduotos Techninės įrangos ar kitų šioje sutartyje paminėtų dalykų naudojimą.
5.3 Šalys susitaria per protingą terminą teikti informaciją, reikalingą šios sutarties vykdymui.

5.4 Šalys turi teisę viešai skelbti informaciją, susijusią su Bibliotekos dalyvavimu Projekte. Savivaldybė negali padaryti jokio pareiškimo arba kitaip duoti suprasti žiniasklaidai, plačiajai visuomenei arba kitam donorui ar investuotojui, kad jos veiklą arba jos dalyvavimą šiame projekte remia kokia nors organizacija, kuri nėra Lietuvos nacionalinė Martyno Mažvydo biblioteka, nebent ji būtų tiesiogiai gavusi lėšų iš tos kitos organizacijos.
6. Sutarties galiojimas ir nutraukimo tvarka
6.1  Jei viena iš Šalių nevykdo Sutartyje numatytų esminių įsipareigojimų, kita Šalis turi teisę vienašališkai nutraukti Sutartį. Apie Sutarties nutraukimą privaloma iš anksto pranešti kitai šaliai prieš 30 dienų. Nutraukus šią Sutartį, Savivaldybė privalo per 1 (vieną) kalendorinį mėnesį po Sutarties nutraukimo dienos, grąžinti Nacionalinei bibliotekai pagal šią sutartį perduotą visą turtą, sudarant Perdavimo-priėmimo aktą.
6.2  Sutartis įsigalioja nuo jos pasirašymo dienos ir galioja iki Projekto pabaigos. 

7. Baigiamosios nuostatos

7.1 Šalys nėra atsakingos dėl nenugalimos jėgos (force majeure) atsiradusių nuostolių ar kitokios žalos. Nenugalimos jėgos aplinkybėmis visais atvejais laikomi tokie veiksniai: potvynis, žemės drebėjimas, gamtos katastrofos, streikai, karas ir kiti veiksniai, kurie trukdo Šalių bendradarbiavimui ar visiškai sustabdo jų veiklą, ir kurių Šalys nenumatė, negalėjo numatyti, negalėjo sutrukdyti, bei negalėjo pašalinti neigiamų pasekmių, atsiradusių kaip minėtų veiksmų rezultatas.
7.2 Šios sutarties priedai yra neatskiriamos Sutarties dalys.

7.3 Visus ginčus ir nesusipratimus dėl Sutarties Šalys įsipareigoja spręsti derybų būdu, fiksuojant Šalių pozicijas protokole ar korespondencijoje, o nesusitarus – Lietuvos įstatymų nustatyta tvarka.

7.4 Sutartį galima keisti, sustabdyti sutartam laikui ar nutraukti esant bendram Šalių raštiškam susitarimui. Sutartis yra įpareigojanti Šalių teisių ir įsipareigojimų perėmėjams.

7.5 Ši Sutartis sudaryta dviem vienodą teisinę galią turinčiais egzemplioriais, po vieną Nacionalinei bibliotekai ir Savivaldybei.

8. Šalių juridiniai adresai ir parašai

	NACIONALINĖ BIBLIOTEKA

Lietuvos nacionalinė Martyno Mažvydo biblioteka

Gedimino pr. 51, Vilnius 

Įmonės kodas 290757560

PVM mokėtojo kodas LT 100000031710

Sąskaitos Nr. LT 78 70440 6000 1284109 

AB SEB bankas, banko kodas 70440 

Tel. (8-5) 2398506, faks. (8-5) 2496129

___________________

 A.V.                    (parašas)  Vytautas Gudaitis
	SAVIVALDYBĖ

Šakių rajonas savivaldybė

Adresas, Miestas
kodas: 000000000
PVM mokėtojo kodas LT 00000000000000
Sąskaitos Nr. LT 000000000000000000000000
Banko pavadinimas, banko kodas 00000 

Tel., (8-000) 00000, faks. (8-000) 00000
________________

A.V.                     (parašas) Vardas, Pavardė


1 priedas

Prie 2009-     -     bendradarbiavimo sutarties Nr.
„Bibliotekos dalyvavimas Projekte ir skiriama įranga“

	Įrangos sąrašas


	Kiekis

(kompl.)

	Techninė įranga
	

	Skenavimo darbo vietos įranga ( Knygų skeneris ImageWare Bookeye 3, darbo vietos kompiuteris su programine įranga)
	1

	Dokumentų grąžinimo įrenginys su integruota grąžinimo kamera
	1


Šalių parašai

	NACIONALINĖ BIBLIOTEKA

Pareigos, vardas, pavardė

___________________
 A.V.                    (parašas)
	SAVIVALDYBĖ

Pareigos, vardas, pavardė

________________

A.V.                     (parašas)

